नई दिल्ली: योगगुरु बाबा रामदेव ने विदेश में जमा काले धन को वापस लाने में सरकार की नकामयाबी पर विचार जाहिर किये और कहा कि सरकार की इस नकामयाबी से लोगों में निराशा पैदा हो रही है। क्यूंकि मैं जहां भी जाता हूं, लोग मुझसे पूछते हैं बाबा देश में काला धन वापिस कब लाया जायेगा। इसलिए मैंने नई रणनीति बनाई है अब मैं कहता हूं कि 80 प्रतिशत कालाधन देश में ही है और इसका केवल 10.20 प्रतिशत विदेश में है और सबसे ज्यादा कालाधन तो खनन, सोने, जमीन, राजनीति और नशे से जुड़ी चीज़ों में है। अगर हम इन पांच क्षेत्रों में कालेधन पर लगाम कसें तो यह देश की इकॉनमी के लिए बहुत अच्छा होगा।